Diari Oficial de la Generalitat Valenciana


Sumari del DOGV 9335, del 10-05-2022 (2022/3941)

Extracte de la Resolució de 3 de maig de 2022, del vicerector d'Investigació i Transferència de la Universitat Jaume I, per la que es convoca la convocatòria d'ajudes dirigides als doctorands i doctorandes de l'Escola de Doctorat de la Universitat Jaume I per la realització d'activitats formatives.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9335

Data del DOGV
:   10-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3941


Data del document
:   03-05-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 3 de maig de 2022, del vicerector d'Investigació i Transferència de la Universitat Jaume I, per la que es convoca la convocatòria d'ajudes dirigides als doctorands i doctorandes de l'Escola de Doctorat de la Universitat Jaume I per la realització d'activitats formatives. [2022/3941]  
BDNS (identif.): 625024.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/625024  
  
Primer. Persones beneficiàries  
Podran ser beneficiaris d'aquestes beques les persones que reuneixen els següents requisits:  
a) Els doctorands i doctorandes de la Universitat Jaume I amb matrícula formalitzada en el curs 2021-2022.  
b) En el cas de sol·licitants de segona anualitat i posteriors és necessari haver obtingut informe favorable en l'última avaluació realitzada.  
  
2.2. No poden obtenir la condició de beneficiàries les persones en les quals concórrega alguna de les circumstàncies següents:  
a) No es poden demanar ajudes per a més d'una activitat formativa en la mateixa convocatòria.  
b) No es poden demanar ajudes per a activitats formatives o estades breus si ja s'han assolit les hores màximes establertes pel programa de doctorat (consulteu la pàgina web del programa corresponent) per a aquesta activitat específica o si s'han assolit les hores necessàries per a fer el dipòsit de la tesi a data de publicació de la present convocatòria.  
  
c) Aquesta ajuda és incompatible amb qualsevol altra adscrita a subvencionar els conceptes previstos en aquesta convocatòria.  
d) Seran denegades les sol·licituds de les persones que tinguen deures econòmics pendents amb la Universitat Jaume I.  
  
Segon. Finalitat  
L'objecte d'aquest programa d'ajudes és estimular la mobilitat dels doctorands i doctorandes per a desenvolupar activitats formatives de doctorat en centres estrangers o espanyols situats en una localitat diferent de la del centre d'adscripció de la persona sol·licitant i que impliquen el seu canvi de residència.  
Amb aquest objectiu, aquestes ajudes es destinen a sufragar parcialment les despeses associades a l'activitat formativa i, en particular, aquelles que donen compliment a les hores formatives necessàries per a realitzar el dipòsit de la tesi.  
  
Tercer.Bases reguladores  
Accessibles en: http://www.uji.es/seu/info-adm/tao/Quart.  
  
Quart. Import  
L'import global destinat a la concessió d'aquestes ajudes és de 15.000 ?.  
  
Cinqué. Termini de presentació de sol·licituds  
Les sol·licituds, dirigides a l'Escola de Doctorat, s'han de presentar pel registre telemàtic de la Universitat Jaume I (http://www.registre.uji.es) o per qualsevol dels procediments establerts en l'article 16.4 de la Llei 39/2015 en el termini de deu dies comptadors des de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
  
Castelló de la Plana, 3 de maig de 2022.- La rectora i, p. d. s. (R 01.10.2019), el vicerector d'Investigació i Transferència: Jesús Lancis Sáez.